MLDataScientist/Wikipedia-uzbek-2024-05-01 huggingface dataset:
MOFF Millatlar Kubogi

CAFA Millatlar Kubogi – Markaziy Osiyo futbolini boshqaruvchi organi boʻlgan Markaziy Osiyo Futbol Assotsiatsiyasi (CAFA) aʼzolaridan iborat katta erkaklar terma jamoalari oʻrtasida oʻtkaziladigan xalqaro futbol musobaqasi.

Tarix 
Kattalar oʻrtasidagi turnirning ilk mavsumi dastlab 2018-yilning oktyabr oyida Toshkentda oʻtkazilishi rejalashtirilgan edi. Keyinchalik nomaʼlum sabablarga koʻra turnir qoldirildi.

2023-yil mart oyida kattalar oʻrtasidagi turnirning ilk mavsumi 2023-yil iyun oyida Toshkent va Bishkekda oltita aʼzo assotsiatsiyalar oʻrtasida boshlanishi, shuningdek, ikkita taklif etilgan mehmon jamoa: Rossiya va tasdiqlanmagan Osiyo terma jamoasi qoʻshilishi eʼlon qilindi. Biroq, 2023-yil aprel oyi boshida Eron, Oʻzbekiston, Rossiya va Iroq 2023-yilning iyun oyida toʻrtta davlat ishtiʻʻrokida oʻtkaziladigan turnirda ishtirok etishi xabar qilinganidan keyin turnirning ilk nashri boshlanishi yana shubha ostiga qoʻyildi.

15-aprel kuni Rossiya birinchi navbatdagi CAFA Millatlar Kubogi musobaqasida ishtirol etishni rad qilgani xabar qilingan edi. Musoboqa tashkilotchilar esa ular bilan ishtirok etish borasida hali ham muzokaralar olib borishayotganini taʼkidlashdi. 18-aprel kuni Eron birinchi CAFA Millatlar Kubogi musobaqasida Tojikiston, Oʻzbekiston, Qirgʻiziston, Turkmaniston va Afgʻonistonga aʼzo assotsiatsiyalar, shuningdek, Rossiya va Osiyoning boshqa bir davlatiga taklif etilgan mehmonlar ishtirok etishi xabar qilingandi. iyun oyida Toshkent va Bishkekda boʻlib oʻtdi.  19 aprel kuni Rossiya turnirdan chiqqani xabar qilingandi. 24 -aprel kuni Tailand taklifni rad etgani haqida xabar berilgandi.

Natijalar

Millatlar boʻyicha chiqish 
* Kursiv : Mezbonlar

Ishtirokchi davlatlar 

  – Champions
  – Runners-up
  – Third place
  – Fourth place

 GS – Group stage
 Q – Qualified for the current tournament
  – Qualified but withdrew
  – Did not qualify
  – Did not enter / Withdrew / Banned
  – Hosts

Natijalar

Gʻolib murabbiylar

Eng qimmat futbolchi

Eng yaxshi toʻpurarlar

Eng yaxshi darvozabon

Fair play mukofoti

Yana qarang 

 Navroʻz kubogi
 CAFA ayollar chempionati
 AFF chempionati
 EAFF E-1 futbol chempionati
 SAFF chempionati
 WAFF chempionati
 AFC Osiyo kubogi

Manbalar

Havolalar 

 CAFA musobaqalari – the-cafa.com rasmiy veb-sayti 

Markaziy Osiyo futbol jamoalarining turnirlari
CAFA Millatlar Kubogi
Uch avliyo maqbarasi

Uch avliyo maqbarasi (yoki Uch avliyo bobo maqbarasi) – dastlab XVI asrda qishloq qabristoni boʻlgan, XX asrga qadar shakllangan Xorazm viloyatining Xiva shahridagi tarixiy obyekt. Obyekt Toshhovli saroyining gʻarbiy qismida joylashgan va Uch Avliyo majmuasining bir qismi hisoblanadi. 

Uch avliyo maqbarasi davlat mulkiga tegishli. U „Ichan qalʼa“ davlat muzey-qoʻriqxonasi operativ boshqaruv huquqi asosida „Vaqf“ xayriya jamoat fondiga tekin foydalanish shartnomasi bilan berilgan.

Yodgorlik „avliyolar“ga bagʻishlangan boʻlib, maqbara keng zal hamda Xorazm uslubiga xos boʻlgan gumbaz bilan bunyod etilgan. Zaldagi tokchalar bu qurilishda buxorolik ustalar ishtirok etganidan darak beradi. Chunki maqbara XVI asr buxorolik ustalarning ishini eslatib yuboruvchi toʻrsimon yulduzli naqshlar bilan qoplangan.

Qurilish tarixi va uslubi
Maqbaraga kirish eshigida xivalik ustalar, yogʻoch oʻymakorlarining ismlari: Abdurahmon, Abdulloh ibn Said Asad Husayn, Ahmad Samarqandiy oʻgʻli kabi shaxslarning ismi yozilgan. Shuningdek, hijriy 969-yil sanasi koʻrsatilgan boʻlib, bu milodiy 1549-yilga toʻgʻri keladi. Oʻlchami: 16x10 m, zali – 6x6 m, balandligi 12 metrni tashkil etadi. Maqbaraning katta xonasida oltita qabr joylashgan boʻlib, toʻrdagi uchta qadimiy qabr uch avliyoning qabri ekanligi taxmin qilinadi. Eshikdagi yozuvlardan xulosa qiladigan boʻlsak, bu qabrlardan bittasi Mir Husaynga tegishli boʻlishi mumkin.

Taʼmirlanishi
Yozuvlarga qaraganda, maqbara 1821—1822-yillarda qayta taʼmirlangan, binosining bir qancha gʻisht va ustunlari almashtirilgan.

Kirish eshigining ustki qismida oq marmar toshga nastaʼliq yozuvi bilan forsiy tilda Shayx Latifning nevarasi Nazar Xoʻja maqbarani taʼmir ettirgani haqida maʼlumot keltirilgan.  Uch avliyo maqbarasining qarshisida joylashgan ayvonli masjid Rahimqulixon oʻgʻli Iso toʻra tomonidan qurdirilgan. 
 
XX asrning 80-yillari boshida kuchli yomgʻirlar natijasida bino qattiq shikastlangan. Bundan tashqari, maqbara binosi qarshisidagi masjidning ayvon ustuni ham jiddiy shikastlangan. Yodgorlik restavratsiya qilinib, uning atrofidagi hudud obodonlashtirilgach, maqbara eng koʻp tashrif buyuriladigan joylardan biriga aylangan.

Yana qarang 
Vayangan bobo maqbarasi

Poyanda maqbarasi

Yusuf Hamadoniy maqbarasi

Manbalar 

Oʻzbekiston meʼmoriy yodgorliklari
Xiva
Xorazm
Xiva maqbaralari
Bikanjon-bika majmuasi

Bikanjon-bika majmuasi – Majmua shayx Shoqalandar boboning yaqinida qurilgan. Majmuaga; madrasa, minora, masjidni oʻz ichiga oladi. Qurilish jarayonida bir qancha muammolarga duch kelingan. Majmuaning qurilishi boshlangandan keyin biroz vaqt choʻziladi. Ayrim vaqtlarda toʻxtab qoladi. Shoqalandar bobo ziyoratgohining yoniga 1894-yilda masjid, madrasa va minora qurilgan. Qurilish ishlaridagi bosh usta Abdullo boʻlgan. Qurilish ishlari biroz choʻziladi. Muhammad Rahimxon II (1845-1910) ning singlisi Bikanjon bika qurilish ishlarini oxiriga yetkazdi. Qurilish ishlarni yakunlashdagi bosh usta Usta Ovul edi. Tarixshunoslar majmua qurilishini shunday talqin qiladilar; majmua qurilishining boshlanishida xondan ruxsat olinmagan. Xon esa qurilishni toʻxtatgan. Muhammad Rahimxon II davrida qurilish qayta boshlangan ammo mablagʻ yetishmovchiligi uchun u 2 ta pudratchiga pul yigʻishni va qurilishni yakunlashni buyuradi. Bikanjon-bika majmuasining qurilish ishlarini Muhammad Rahimxon II ning singlisi Bikanjon Bika yakuniga yetirgani uchun majmuani uning nomi bilan ataydilar.

Majmua tuzulishi 
Bikanjon-Bika majmuasi 3 ta binodan tashkil topgan. Bular: madrasa, minora, masjid hisoblanadi.

Meʼmorchiligi 
Bino kirish qismida 4 metrlik minora boʻlib, majmua toʻrtburchak shaklda qurilgan. Majmua shimol tomonga qarab qurilgandir. Bikanjon-Bika majmuasiga kirish gumbazli qatorlar orqali oʻtuvchi yoʻlak uch gumbazli ayvondan boshlangan. Darsxona toʻsin bilan qoplangan boʻlsa, masjid sfrerasimon gumbaz bilan oʻralgandir. Shuningdek majmuada madrasa ham bor. Madrasaning oʻlchami 32/32 oʻchamda qilingan boʻlib, minora balandligi 18 metrni tashkil etadi. Maqbar 6.2 metrga 6.2 metrda qurilgan boʻlsa, hujralarning oʻlchami 4/4 metrni tashkil qilgan. Madrasaning kirish qismida 3-gumbazli ayvon bor. Majmuadagi masjid sferasimon gumbazlar bilan oʻralgan boʻlsa, darsxonalar toʻsinlar bilan oʻralgan. Darsxona hujralari toʻrtburchak shaklida qurilgan.

Manbalar
Gandimyan-Darvoza

Gandimyan-Darvoza – darvova Dishan qalaning 10 ta darvozasidan biri hisoblanadi. Gandimyan-Darvoza Xorazm viloyati, Xiva tumani, Gandimyon QFY Gandimyan mahallasida joylashgan. Darvoza 1840-yilga qurilgan. Uning nomi esa shu yerdagi qishloqning nomidan olingandir. Ammo Chor Rossiyasi Xivani bosib olgandan keyin bu yerdagi bir qancha inshoatlarni buzib fabrika zavodlarlar qurgan. Shulardan biri Gangimyon darvozasi edi. Binoning oʻrniga paxta tozalash zavodi quriladi. Biroz 1970-yillarga kelib darvozani saqlanib qolgan rasmlarga asoslanib qayta quradilar.

Manbalar 

Xiva darvozalari
Victor Lustig

Viktor Lyustig (; , Hostinne, , (hozirgi Kralovegradets oʻlkasi) – 11-mart 1947-yil, Springfild, Missuri) — firibgar va qallob. Qalloblik yoʻli bilan ikki marta Eyfel minorasini sotishga muvaffaq boʻgan.

Biografiya 

Viktor Lyustig burjuaziyaning yuqori qatlamidan chiqqan, yaxshi maʼlumotli va kamida besh tilda ravon gapirgan. 19 yoshida qiz talashib janjalashadi. Ushbu mushtlashuvdan soʻng, Viktorning – chap koʻzidan chap qulogʻigacha chandiq qoladi. Oʻrta maktabni tugatgach, u turli mayda jinoyatlar uchun qamoq jazosini oʻtagan.

Birinchi jahon urushidan oldin Lyustig transatlantik laynerlarda qimor oʻynab pul ishlagan, shuningdek, dollar ishlab chiqarish uchun maʼlum bir qurilmani sotgan. Urush boshlanishi bilan bu daromad manbaidan quriq qoladi. 1920-yilda Viktor Lyustig Qoʻshma Shtatlarga sayohat qiladi va u yerda oʻzini graf Viktor Lyustig deb tanishtiradi. U butun umri davomida oʻz ismini oʻnlab marta oʻzgartiradi. Birgina Qoʻshma Shtatlarda u 50 marta hibsga olingan va har bir hibsga olishdan keyin dalil yoʻqligi sababli qoʻyib yuborilgan. Viktoraristokratik xulq-atvorga ega boʻlgan yaxshi psixolog boʻlib, oʻzining firibgarlik qobiliyatlarini yanada mukammallashtiradi va hattoki Al Kaponeni ham aldashga muvaffaq boʻladi. 1925-yilda Lyustig Eyfel minorasini parijlik tadbirkor Andre Puassonga yopiq kimoshdi savdosida sotishga muvaffaq boʻladi. U minorani taʼminlab turishga hukumatda maglagʻ yoʻqligi sabab hukumat uni metallalomga berib yubormoqchiligini aytib, ushbu minorani sotish jarayonini amalga oshiruvchi hukumatning maxfiy agenti ekanligiga ishontiradi. Aldangan savdogar odamlar oldida izza boʻlishidan qoʻrqib politsiyaga xabar bermaydi. Firibi ish bergan Lyustig yana oʻsha nayrangni takrorlaydi. Biroq, yangi xaridor politsiyaga murojaat qiladi va firibgarlik fosh etiladi. Lekin Viktor AQShga qochishga muvaffaq boʻladi.

Qoʻshma Shtatlarga qochib ketgandan soʻng, Lyustig qalbaki pul ishlab chiqaruvchi firibgarga aylanadi. Koʻplab yolgʻonlari va hatto suddan bir kun oldin hibsdan qochib ketgani uchun, Lyustig 20 yillik qamoq jazosiga hukm qilinadi va Alkatrazga qamaqxonasida hukmni oʻtaydi. 1947-yil 11-martda Lyustig pnevmoniyadan vafot etadi.

Kino 

 „Ajoyib firibgarning halokatli xatosi“: rejissyor Marina Kolbeshkina, 2009 yil, „Golos TV“

Manbalar

Adabiyotlar 

 Jeyms Frensis Jonson: Der Mann, der den Eiffelturm verkaufte, Heyne-Verlag, 1964, ISBN B0000BJTY7

Poliglotlar
1947-yilda vafot etganlar
11-martda vafot etganlar
1890-yilda tugʻilganlar
4-yanvarda tugʻilganlar
Xalimov Alimjon

Xalimov Alimjon (1912-yil 30-may, Buxoro – 1984-yil 12-iyun) – oʻzbek-sovet kompozitori, dirijyor, musiqa oʻqituvchisi. Qoraqalpogʻiston ASSRda xizmat koʻrsatgan artist. Oʻzbekiston SSR xalq artisti (1957-yil). Qoraqalpogʻiston ASSR xalq artisti. Berdaq nomidagi Qoraqalpogʻiston ASSR davlat mukofoti laureati (1967-yil).

Hayoti 
Taniqli xalq xonandasi domla Halim Ibodovning oʻgʻli. 1933-yilda Samarqand musiqa va xoreografiya institutini, 1958-yilda Toshkent konservatoriyasini tamomlagan. G. A. Mushel shogirdi. 1933-yilda Toshkent teatrida gʻijjakchi boʻlib ishlagan.

1934—1941-yillarda u Moskva konservatoriyasi qoshidagi milliy opera studiyasining dirijyorlik va xor fakultetida tahsil olgan va bir vaqtning oʻzida professor G. I. Litinskiy sinfida kompozitsiyani oʻrgangan.

1941—1968-yillarda Toshkent, Fargʻona, Nukus teatrlarida dirijyor, musiqa ustozi, ayni paytda Nukus musiqa-xoreografiya bilim yurtida oʻqituvchi boʻlib ishlagan.

1967—1977-yillarda – Oʻzbekiston SSR Bastakorlar uyushmasi Qoraqalpogʻiston boʻlimi raisi boʻlib ishlagan.

U 150 ga yaqin qoraqalpoq xalq qoʻshiq va kuylarini toʻplagan va yozib olgan, ularning koʻpchiligi „Oʻzbek xalq musiqasi“ (1959-yil) nashrining 8-jildiga kiritilgan.

Musiqiy asarlari 
Uning 40 dan ortiq musiqali drama va komediyalar barchasi Nukusda sahnalashtirilgan.

Suymegenge suykenbe (1945-yil; 1956-yil 2-nashr), Aral qizi (1947-yil), Amudaryo (1948-yil), Berdaq (1950-yil; 1958-yil 2-nashr), Behzod fojeasi (1952-yil), Jaylovda toʻy (1953-yil), Dos julekler (1966-yil), Axmaq podsho (1968-yil).

Solistlar, xor va orkestr uchun:

Qoraqalpogʻistondan kantata (1958-yil), Partiya haqida (1959-yil), „Qirq qiz“ vokal-simfonik poemasi (1958-yil).

Simfonik orkestr uchun siutalardilya, oʻzbek xalq cholgʻulari orkestri uchun asarlar,

Qoraqalpoq va oʻzbek shoirlari matnlari asosida yaratilgan qoʻshiqlari:

„Nukusdan salom“

„Mening respublikam“

„Odamlar baxti“

Drama teatri tomoshalari uchun musiqalar bastalagan.

Manbalar 

1912-yilda tugʻilganlar
1984-yilda vafot etganlar
Qoraqalpoqlar
Xalq ogʻzaki ijodi
Musiqachilar
Yelena Peshereva

Yelena Mixaylovna Peshereva (rus. Елена Михайловна Пещерева 1897-yil 13-may, Toʻrtkoʻl – 1985-yil 22- yanvar, Leningrad) – sovet etnografi, sharqshunos, tilshunos, Oʻrta Osiyo boʻyicha ilmiy ekspeditsiyalar olib borgan mutaxassis. Olima Oʻrta Osiyoda sovet etnografiyasi asoschilarining soʻnggi vakillaridan biri sanaladi.

Hayoti 
1897-yil 13-mayda Petroaleksandrovsk (hozirgi Toʻrtkoʻl, Qoraqalpogʻiston SSSR)da harbiy xizmatchi oilasida tugʻilgan.

1916—1917-yillarda Birinchi jahon urushi frontlarida hamshira.

1917—1918-yillarda esa Toshkentdagi bolalar uyida oʻqituvchi boʻlgan.

1924-yilda Toshkentdagi Turkiston xalq universtitetining etnologiya va tilshunoslik fakultetini tamomlagan.

1921—1961-yillarda Oʻrta Osiyo boʻylab etnografik ekspeditsiya va sayohatlarda qatnashgan. Bu ekspeditsiya davrida u asosan, tojik millatini kelib chiqishini oʻrgangan. 1961-yilda Goncharnoye proizvodstvo Sredney Azii mavzusida tarix fanlari boʻyicha doktorlik dissertatsiyasini himoya qilgan.

Leningraddalik paytida u davlat institutining oʻqituvchisi boʻlib ishlagan. U etnograf F. D. Lushkevichning ilmiy rahbari hisoblanadi.

Yelena Mixaylovna Oʻrta Osiyodagi oʻzbek, tojik va boshqa xalqlarning xoʻjalik faoliyati, maishiy hayoti, birinchi navbatda, hunarmandchilikning tarixi, tashkil etilishi va ijtimoiy tuzilishiga oid koʻp yillik tadqiqotlari bilan munosib shuhrat va umumjahon eʼtirofiga sazovor boʻldi. 1957-yilda SSSR Fanlar akademiyasi M. S. Andreev bilan hammualliflikda yozilgan Yagnobskiye teksti ilmiy ishi, 1976-yilda esa Yelena Mixaylovna va N. A. Kislyakov tomonidan tayyorlangan Yagnobskiye etnograficheskiye materiali ilmiy asari nashrdan chiqgan.

U 1985-yil 6-fevralda Leningradda vafot etgan.

Asarlari 
Lunin B. V. Biobibliograficheskiye ocherki. 1977-yil

Nekotoriye igri sredi osedlogo naseleniya Turkestana. 1925-yil

Prazdnik tyulpana (lola) v selenii Isfara Kokandskogo uyezda. 1927-yil

Iz istorii sexovix organizatsiy v Sredney Azii. 1949-yil

Buxarskiye zolotoshvei. 1955-yil

Manbalar 

Etnologiya
Etnologlar
1897-yilda tugʻilganlar
1985-yilda vafot etganlar
Birinchi jahon urushi
Sunnatilla Mamadaliyev

Sunnatilla Mamadaliyev (; 20-avgust 1989-yil) – Oʻzbekistonlik futbolchi, Yarim himoyachi pozitsiyasida oʻynagan. 2009-yilgi FIFA U-20 Jahon chempionatida ishtirok etgan.

Futbolchilik faoliyati 
Sunnatilla futbolchilik faoliyatini „Shayxontohur“ futbol klubida boshlagan. 2007-yilgi mavsumda Qarshining „Nasaf“ klubiga taklif etildi va 2008-uilgi mavsum soʻngigacha Qarshi jamoasi tarkibida toʻp surdi. 2009-yilgi mavsumda Oʻzbekiston yoshlar terma jamoasi tarkibida Misrda FIFA U-20 Jahon chempionatida ishtirok etgan. Keyinchalik, Qizilqum, Navbahor, Metallurg, Dinamo, Shoʻrtan va Soʻgʻdiyona jamoalari tarkibida oʻynadi. 2018-yilgi mavsumda Oʻzbekiston Pro ligasi ishtiorkchis „Andijon“ jamoasi safida oʻynadi va dfastlabki mavsumidayoq ligada gʻolib boʻldi. 2020-yilda Oqtepa 2021-yilda esa Nukusning „Aral samali“ jamoalari tarkkibida oʻynagan. 2023-yil mavsum boshida futbolchilik faoliyatini yakunlagan.

Yutuqlar 

 Oʻzbekiston Pro ligasi gʻolibi: (1) 2018

Manbalar

Havolalar 
 Sunnatilla Mamadaliyev OʻzPFL saytida futbolchi profili
 Sunnatilla Mamadaliyev Transfermarkt saytida futbolchi profili
 Sunnatilla Mamadaliyev Soccerway saytida futbolchi profili
 Sunnatilla Mamadaliyev Playmakerstats saytida futbolchi profili
 Sunnatilla Mamadaliyev Sports.ru saytida futbolchi profili
 Sunnatilla Mamadaliyev Footballfacts saytida futbolchi profili

20-avgustda tugʻilganlar
1989-yilda tugʻilganlar
Yashayotgan insonlar
Oʻzbekistonlik erkak futbolchilari
Erkak futbol yarim himoyachilari
Shayxontohur klubi futbolchilari
Nasaf klubi futbolchilari
Qizilqum klubi futbolchilari
Navbahor futbolchilari
Dinamo Samarqand futbolchilari
Metallurg Bekobod klubi futbolchilari
Shoʻrtan klubi futbolchilari
Soʻgʻdiyona Jizzax futbolchilari
Andijon klubi futbolchilari
Oqtepa klubi futbolchilari
Aral Samali klubi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
O‘zbekiston 20 yoshgacha bo‘lgan terma jamoasi futbolchilari
Osiyo oʻyinlari 2010 futbolchilari
Oʻzbekistonning Osiyo oʻyinlaridagi sportchilari
Mirzaqulov Ratbay

Ratbay Mirzaqulov (qoz. Ratbay Myrzakulov 1954-yil 1-fevral, Taxtakoʻpir tumani, Qoraqalpogʻiston Avtonom Sovet Sotsialistik Respublikasi) – sovet va qozoq nazariy fizigi, Qozogʻiston Respublikasi Milliy fanlar akademiyasi akademigi. Al-Farobiy nomidagi fan va texnika sohasidagi Qozogʻiston Respublikasi Davlat mukofoti laureati, Qozogʻistonda xizmat koʻrsatgan xodim, fizika-matematika fanlari doktori, professor. Gravitatsiya Mirzakulova ilmiy asari muallifi. Shuningdek, u Mirzaqulov tenglamasi va Mirzaqulov-Lakshmanan tenglamalari deb nomlanuvchi bir qancha integrallanmaydigan chiziqli tenglamalarni yechish usulini taklif qilgan.

Hayoti 
1954-yil 1-fevralda Oʻzbekiston SSR, Qoraqalpogʻiston Avtonom Sovet Sotsialistik Respublikasi, Taxtakoʻpir tumani G.Dimitrov nomidagi sovxozda qozoq oilasida tugʻilgan. U yerda oʻrta qozoq maktabini tamomlagan. 1972-yilda Qozogʻiston Davlat universitetining fizika fakultetiga oʻqishga kirgan. 1979-yilda S. M. Kirov bilan birgalikda u yerni bitirgan. U professor V. G. Maxankov rahbarligida Ob’edinyonnom institute yadernix issledovaniy (Dubna, Rossiya) aspiranturada tahsil olgan. 1988-yilda Rossiya davlat universtitetida nomzodlik dissertatsiyasini himoya qilgan. Uning sohasi Nazariy va matematik fizika ixtisosligi. 2002 yilda Al-Farobiy nomidagi Qozoq Milliy universitetida Nazariy fizika ixtisosligi boʻyicha doktorlik dissertatsiyasini muvaffaqiyatli himoya qilgan.

Qozogʻiston SSR Fanlar akademiyasi va Fizika-texnika institutlarida (Olmaota) ishlagan. 2006-yildan buyon Yevroosiyo Milliy universitetining „Umumiy va nazariy fizika“ kafedrasi mudiri lavozimida ishlab kelmoqda.

Mukofotlari 
Qozogʻiston Respublikasi Milliy Fanlar Akademiyasi akademigi.

Al-Farobiy nomidagi fan va texnika sohasidagi Qozogʻiston Respublikasi Davlat mukofoti laureati.

Qozogʻistonda xizmat koʻrsatgan xodim.

Satpayev mukofoti laureati.

„Qozogʻiston Respublikasi mustaqilligining 20 yilligi“ munosabati bilan yubiley medali.

„Qozogʻiston Respublikasi mustaqilligining 25 yilligi“ munosabati bilan yubiley medali.

„Ostonaning 20 yilligi“ munosabati bilan yubiley medali.

Qozogʻiston Taʼlim va fan vazirligining „Qozogʻiston Respublikasi fan sohasiga munosib xizmatlari uchun“ koʻkrak nishoni.

„Al-Farobiy nomidagi Qozoq universitetining 80 yilligi“ munosabati bilan yubiley medali.

Qozogʻiston Respublikasining „Eng yaxshi oʻqituvchi“ koʻkrak nishoni.

Yevropa tabiiy fanlar akademiyasining akademigi (Germaniya).

Qozogʻiston Pedagogika fanlari akademiyasining akademigi.

Manbalar 
1954-yilda tugʻilganlar
Fizika
Fiziklar
Matematiklar
Matematika
Qozoqlar
Otabek Boymurodov

Otabek Boymurodov (; 5-iyun, 2003-yil, Toshkent) – Oʻzbekistonlik futbolchi, Paxatkor jamoasida darvozabon pozitsiyasida oʻynaydi. Otabek 2023-yilgi FIFA U-20 Jahon chempionatida ishtirok etgan va 2023-yilgi AFC U-20 Osiyo Kubogida Oʻzbekiston U-20 terma jamoasi tarkibida chempion boʻlgan.

Futbolchilik faoliyati 
Otabek 2023-yil 7-iyulda „Paxtakor“ jamoasi bilan shartnomasini uzaytirdi va ikki yillik shartnoma imzoladi.

Yutuqlar

Klublar boʻyicha 

 Oʻzbekiston Superligasi chempioni: (2) 2021, 2022
 Oʻzbekiston Kubogi ikkinchi oʻrin: 2021
 Oʻzbekiston Superkubogi sohibi: (1) 2022
 Oʻzbekiston Superkubogi ikkinchi oʻrin: 2023

Terma jamoalar boʻyicha 

 AFC U-20 Osiyo Kubogi chempioni: 2023
 Osiyo oʻyinlari uchin oʻrin sohibi: 2023

Individual 

 AFC U-20 Osiyo Kubogi eng yaxshi darvozaboni: 2023

Manbalar

Havolalar 

 Otabek Boymurodov OʻzPFL saytida futbolchi profili

 Otabek Boymurodov Transfermarkt saytida futbolchi profili
 Otabek Boymurodov Soccerway saytida futbolchi profili
 Otabek Boymurodov Eurosport saytida futbolchi profili

2003-yilda tugʻilganlar
5-iyunda tugʻilganlar
Yashayotgan insonlar
Oʻzbekistonlik erkak futbolchilari
Erkak futbol darvozabonlari
Toshkentlik futbolchilar
O‘zbekiston 20 yoshgacha bo‘lgan terma jamoasi futbolchilari
Paxtakor jamoasi futbolchilari
Osiyo oʻyinlari 2022 futbolchilari
Oʻzbekistonning Osiyo oʻyinlaridagi sportchilari
Futbol boʻyicha Osiyo oʻyinlari sovrindorlari
Avesto meʼmoriy majmuasi

Avesto meʼmoriy majmuasi (yoki „Avesto“ bogʻ-majmuasi) – Xorazm viloyatining Urganch shahri, Al-Xorazmiy koʻchasida joylashgan bogʻ hamda monumental obyektdan iborat majmua. Majmua 2001-yili Xorazmda „Avesto“ning 2700 yilligini nishonlash tadbirlarini oʻtkazish oldidan bunyod etilgan. Majmua Xorazm viloyati madaniyat boshqarmasi operativ boshqaruv huquqi asosida davlat mulkidir.

Qurilish tarixi va maydoni 
Oʻzbekiston hukumatining tashabbusi bilan UNESCO Bosh konferensiyasi 30-sessiyasi „Avesto“ yaratilganining 2700 yilligini dunyo miqyosida keng nishonlash borasida qaror qabul qilgan. Qarorda, shuningdek, „Avesto“ning 2700 yilligini nishonlash tadbirlarini belgilab olingan. Shundan soʻng Xorazmning Urganch shahrida bogʻ va „Avesto“ monumenti barpo etildi. 2001-yilning oktyabr oyida Oʻzbekistonda „Avesto“ga bagʻishlangan xalqaro ilmiy konferensiya va tantanali bayram tadbirlari boʻlib oʻtgan.

Monumentda „Avesto“ kitobining kattalashtirilgan nusxasi oʻrnatilgan. Monumentdagi kitob nusxasini bezashda asosan oq va qizil ranglardan foydalanilgan. Qizil rang Avestoga koʻra yonayotgan olov va tomirlarlarda oqayotgan qon ramzi boʻlsa, oq rang – nur, yorugʻlik ramzi sanaladi.

Majmuaning umumiy maydoni 20 gektarni tashkil etadi. Majmua hududida Avesto yodgorligi, amfiteatr, dam olish maskanlari hamda bogʻ joy olgan. Avestoga oʻrnatilgan yodgorlikning balandligi 16 metr boʻlib, loyihasi meʼmor Polvonnazar Solayev tomonidan yaratilgan.

Avesto meʼmoriy majmuasida „Oltin meros“ xalqaro fondining Xorazm viloyat boʻlimiga qarashli muzey joylashgan. Muzey 8 boʻlimdan iborat boʻlib, unda 2 mingdan ortiq Xorazm tarixi va „Avesto“ yaratilgan davr aks ettirilgan eksponatlar, shuningdek, hunarmandchilik hamda sopol buyumlar va koʻplab arab yozuvidagi kitoblar saqlanadi.

Manbalar 

Oʻzbekistondagi monumental san’at yodgorliklari
Oʻzbekiston meʼmoriy yodgorliklari
Xorazm
Urganch